എം. നൗഷാദ്

കൊല്ലം ജില്ലയിലെ പാലത്തറ സ്വദേശിയായ എം. നൗഷാദ്ഒരു രാഷ്ട്രീയപ്രവർത്തകനും ഇരവിപുരം മണ്ഡലത്തിൽ നിന്നുള്ള നിയമസഭാംഗവുമാണ്. സി.പി.ഐ. (എം) കൊല്ലം ഈസ്റ്റ് ഏരിയാ കമ്മിറ്റി അംഗമായ ഇദ്ദേഹം കൊല്ലം നഗരസഭയുടെ ഡെപ്യൂട്ടി മേയറായും പ്രവർത്തിച്ചിട്ടുണ്ട്. എസ്.എഫ്.ഐ. സംസ്ഥാന കമ്മിറ്റി അംഗമായിരുന്നു. വികസന സ്റ്റാൻഡിങ് കമ്മിറ്റി ചെയർമാനായിരിക്കേ 2016-ലാണ് ആദ്യമായി കേരളാ നിയമസഭാ തിരഞ്ഞെടുപ്പിൽ മത്സരിക്കുന്നത്. 2016 മേയ് 16-ന് നടന്ന പതിനാലാം നിയമസഭാ തെരഞ്ഞെടുപ്പിൽ ഇരവിപുരം മണ്ഡലത്തിൽ നിന്ന് 28803 വോട്ടിന്റെ ഭൂരിപക്ഷത്തോടെ വിജയിച്ചു. ആർ.എസ്.പി. സംസ്ഥാന സെക്രട്ടറിയായ എ.എ. അസീസിനെയാണ് ഇദ്ദേഹം പരാജയപ്പെടുത്തിയത്.

 ആദ്യകാല ജീവിതം  
1965-ൽ മുഹമ്മദ് ഹനീഫയുടെ മകനായി ജനനം. 1983-ൽ കേരള സർവകലാശാലയിൽ നിന്ന് പ്രീഡിഗ്രി പാസ്സായി. ഭാര്യ ബിന്നി മോൾ. രണ്ടു കുട്ടികൾ.

 അവലംബം 

വർഗ്ഗം:1965-ൽ ജനിച്ചവർ
വർഗ്ഗം:ഫെബ്രുവരി 22-ന് ജനിച്ചവർ
വർഗ്ഗം:മുൻ എസ്‌.എഫ്‌.ഐ. നേതാക്കൾ
വർഗ്ഗം:മുൻ എസ്‌.എഫ്‌.ഐ. നേതാക്കൾ
വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:പതിനാലാം കേരളനിയമസഭാ അംഗങ്ങൾ
വർഗ്ഗം:പതിനഞ്ചാം കേരളനിയമസഭാ അംഗങ്ങൾ